Diari Oficial de la Generalitat Valenciana


Sumari del DOGV 6645, del 07-11-2011 (2011/11865)

RESOLUCIÓ de 3 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Pla Anual d'Actuació 2011 per al Desplegament i la Promoció Turística del Producte Estacions Nàutiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11974


Data del document
:   03-11-2011

Organisme emissor
:   Conselleria de Presidència

Tipus de document
:   Resolució

Descriptors 

:   * regió costanera
    * regió turística
    * programa d'actuació
    * infraestructura turística
    * política de turisme
    * cooperació administrativa

RESOLUCIÓ de 3 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Pla Anual d'Actuació 2011 per al Desplegament i la Promoció Turística del Producte Estacions Nàutiques. [2011/11087]  
L'Institut de Turisme d'Espanya, l'Empresa Pública para la Gestión del Turismo y del Deporte de Andalucía, SA, l'Agència de Turisme de les Illes Balears, Promotur Turismo de Canarias, SA, l'Agència Catalana de Turisme, Servicios Turísticos de Ceuta SUL, la Sociedad d'Imaxe e Promoción Turística de Galicia, SA, Región de Murcia Turística, SA, l'Agència Valenciana del Turisme, l'Associació Espanyola d'Estacions Nàutiques i la Societat Estatal per a la Gestió de la Innovació i les Tecnologies Turístiques SA, han subscrit, després de la tramitació prèvia reglamentària, el 10 de maig de 2011, el Pla Anual d'Actuació 2011 per al Desplegament i la Promoció Turística del Producte Estacions Nàutiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Pla, que ha quedat inscrit en el Registre de Convenis de la Generalitat amb el número 1021/2011, i que figura com a annex d'esta resolució.  
  
València, 3 de novembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
  
Pla Anual d'Actuació 2011 per al Desenrotllament i Promoció Turística del Producte Estacions Nàutiques  
  
Madrid, 10 de maig de 2011  
  
Reunits  
Joan Mesquida Ferrando, secretari general de Turisme i president de l'Institut de Turisme d'Espanya (TURESPAÑA), fent ús de les atribucions conferides pel Reial Decret 1182/2008, d'11 de juliol, pel qual es desplega l'estructura orgànica bàsica del Ministeri d'Indústria, Turisme i Comerç (BOE de 16.07.2008),   
Manuel Muñoz Gutiérrez, en nom i representació de l'Empresa Pública para la Gestión del Turismo y Deporte de Andalucía, SA, amb domicili a Màlaga, Parador de San Rafael, c/ Compañía, núm. 40, constituïda amb duració indefinida per la fusió de Turismo Andaluz, SA, i Empresa Pública de Deporte Andaluz, SA, per mitjà de l'escriptura pública autoritzada pel notari Pedro Antonio Romero Candau el dia 21 d'octubre de 2010, inscrita en el Registre Mercantil de Màlaga en el tom 4.828, llibre 3.736, foli 1, full MA-107.414, inscripció 1r i amb CIF núm. A-93/090744; actua en qualitat d'apoderat en virtut de les facultats que li van ser conferides en l'escriptura atorgada pel notari Pablo Gutierrez-Alviz i Conradi, a Sevilla, el 25 de novembre de 2010 i número del seu protocol 4.292.   
Joana M. Barceló Martí; consellera de Turisme i Treball, i presidenta de l'Agència de Turisme de les Illes Balears (ATB), facultada per a la firma de l'acord amb el que preceptua el Decret 66/2010, de 21 de maig, pel qual es reorganitza, reestructura i regula l'entitat pública encarregada de la promoció turística de les Illes Balears .  
Ricardo Fernández de la Puente Armas, amb NIF 54186229P, en la seua qualitat de viceconseller de Turisme del Govern de Canàries, en virtut del Decret del president del Govern de Canàries 180/2010, de 25 d'octubre, així com conseller delegat de l'entitat Promotur Turismo Canarias, SA, amb CIF número D18655303, i amb domicili social en Víctor Hugo, 60, CP 35444, a Las Palmas de Gran Canaria, en virtut de les facultats conferides en l'escriptura amb número de protocol 3.123, atorgada davant del notari de la ciutat de San Bartolomé de Tirajana, Valentín Concejo Arraz, amb data 13 de desembre de 2010, en la mateixa ciutat.  
Marian Mur Ollé, directora general de Turisme de la Generalitat de Catalunya, en la seua qualitat de vicepresidenta executiva de l'Agència Catalana de Turisme, ens públic de la Generalitat de Catalunya regulat per la Llei 15/2007, de 5 de desembre, publicada en el DOGC núm. 5030 el 17 de desembre de 2007 i pel Decret 192/2009, de 9 de desembre, pel qual s'aproven els seus estatuts, publicat en el DOGC núm. 5524 l'11 de desembre de 2009, en virtut de l'acord de govern de data 3 de maig de 2011.  
Guillermo Martínez Arcas, titular del NIF 32188470W, conseller d'Economia i Ocupació de la Ciutat Autònoma de Ceuta segons el decret de Presidència de data 21 de juny de 2007 i president del Consell d'Administració de Servicios Turísticos de Ceuta SUL, segons l'acord del Consell d'Administració de data 9 de juliol de 2007 sobre nomenament i atribució de competències a l'empara del que establixen els Estatuts Socials.  
María del Carmen Pardo López, amb DNI número 48163558B, conselleira-delegada de la Sociedad d'Imaxe e Promoción Turística de Galicia, SA (TURGALICIA), en virtut del poder atorgat en escriptura pública davant del notari de l'Il·lustre Col·legi de Galícia, Manuel Remuñal López, número de registre notarial 936, de data 12 de juny de 2009.  
Marina García Vidal, amb DNI 2906452U, consellera delegada de l'empresa pública Región de Murcia Turística, SA, de la Comunitat Autònoma de la Regió de Múrcia, amb CIF M72742306 i amb domicili en l'av. Juana Jugán núm. 2 (Edificio CCT), 30654 - Múrcia, degudament autoritzada per a este acte en virtut de les facultats que té conferides com a consellera delegada, nomenament que va ser elevat a escriptura pública amb data 23 de setembre de 2009, davant del notari de Múrcia Damián Pedro Uzquiza Heras, amb el número 942 d'orde del seu protocol, la qual va ser degudament inscrita en el Registre Mercantil de Múrcia en el tom 2012, llibre 0, foli 32, full MU-8027, inscripció 46.  
Belén Juste Picó, consellera de Turisme de la Generalitat Valenciana, i presidenta de l'Agència Valenciana del Turisme, que actua en nom i representació d'esta, d'acord amb el que establix l'article 1 del Decret 13/2009, de 27 d'agost, del president de la Generalitat pel qual es nomenen vicepresidents, consellers, secretari i portaveu del Consell.  
Joan Campolier Montsant, amb DNI núm. 89878760S, president de l'Associació Espanyola d'Estacions Nàutiques, CIF: L22842561, amb domicili social en Los Alcázares (Múrcia), carrer Fuster, s/n, Edifici Pintor Hernández Carpe, elegit per un període de dos anys en la reunió de l'Assemblea General de 19 de gener de 2010, amb capacitat per a subscriure el present conveni d'acord amb els articles 22 i 23 dels Estatuts de l'associació.  
Javier Bustamante Moreno, president de la Societat Estatal per a la Gestió de la Innovació i les Tecnologies Turístiques, SA (SEGITTUR), amb CIF Z96132168, i domicili a Madrid 28042, c/ José Lázaro Galdiano, núm. 4, que actua en nom i representació de SEGITTUR.  
  
Les parts es reconeixen mútuament plena competència i capacitat legal per a formalitzar el present acord, i a este efecte:  
  
Exposen  
  
1r. Que la Secretaria General de Turisme ha recolzat el projecte de les estacions nàutiques des de l'any 1998, desenrotllant un model d'estructuració i disseny que possibilita la inclusió de nous membres en el futur, assegurant la qualitat del servici en l'àmbit de les empreses d'activitats de turisme nàutic, i donant lloc a la creació de la Xarxa Espanyola d'Estacions Nàutiques.  
2n. Que les comunitats autònomes mencionades i les entitats que figuren en el present document a què estan adscrites, o que en depenen, tenen a càrrec seu l'impuls i l'execució de les polítiques turístiques corresponents en relació a la promoció de la qualitat i innovació, el desenrotllament, la millora, la informació i la difusió del sector turístic, potenciant la dita oferta, per mitjà de la comercialització, informació i difusió del producte turístic, i en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en avant AEEN, és una associació sense ànim de lucre que es va crear l'any 1998, que compta amb el suport de la Secretaria d'Estat de Turisme, i que en l'actualitat està formada per una sèrie de destins repartits per tot el litoral espanyol de les comunitats autònomes d'Andalusia, Illes Balears, Canàries, Catalunya, Ciutat Autònoma de Ceuta, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinant les activitats en benefici de la globalitat de les estacions membres, i garantint que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com a vacacions actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc., compartint l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte Estació Nàutica en els distints mercats nacionals i internacionals, donant a conéixer el concepte d'estació nàutica per a atraure un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i l'AEEN consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que done continuïtat i incloga de manera sistemàtica i coordinada les diferents accions de promoció que s'estaven desenrotllant en l'actualitat.  
Per això, en aplicació del conveni marc subscrit el 29 de gener 2009, Turespaña, les comunitats autònomes d'Andalusia, Illes Balears, Canàries, Ciutat Autònoma de Ceuta, Catalunya, Galícia, Regió de Múrcia i Comunitat Valenciana, SEGITTUR i l'AEEN, es comprometen en l'àmbit de les seues competències respectives a executar les següents actuacions durant 2011:  
  
A) Promoció internacional  
  
Primer. Suport a la comercialització  
1.1. Accions en origen  
TURESPAÑA i l'AEEN es comprometen a realitzar presentacions dirigides a la premsa i als agents especialitzats en turisme nàutic, així com a associacions, prescriptors i clubs de nàutica en els mercats d'objectiu d'este conveni que són: el mercat britànic, alemany, francés i Rússia, en una data a determinar entre l'AEEN i l'OET corresponent.  
  
Es duran a terme accions de millora del posicionament d'Espanya com a destí nàutic excel·lent i dins de la campanya de màrqueting a client final, agents d'intermediació o mitjans de comunicació; el cost total d'estes accions no podrà superar la quantitat màxima de 10.000- incloent-hi tot tipus de gastos i tributs, que serà finançada en la seua totalitat per Turespaña. Les OET dels mercats d'estes accions junt amb l'Associació Espanyola d'Estacions Nàutiques determinaran els llocs més adequats per a estes accions, així com gestionaran l'organització i elaboraran els oportuns pressupostos.  
En este pressupost no s'inclouran en cap cas els gastos de desplaçament, dietes o servicis desplaçats per l'AEEN.   
1.2. Fires  
L'AEEN assistirà a les fires internacionals de turisme que considere d'interés per a la promoció i comercialització del producte Estacions Nàutiques comptant amb espais propis dins de l'estand de TURESPAÑA.  
D'altra banda i en el cas d'aquelles fires especialitzades en turisme nàutic o turisme actiu, en les quals Espanya siga país amfitrió, TURESPAÑA, en funció de les contraprestacions que obtinga per esta condició en cada una d'estes, intentarà una presència destacada de l'AEEN.  
  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que organitza TURESPAÑA o l'OET corresponent en cada país.   
  
1.3. Viatges de familiarització premsa  
TURESPAÑA es compromet, a través de les OET d'Alemanya, França, Regne Unit i Rússia, a intentar captar periodistes per a viatges de familiarització individuals, tenint en compte els suggeriments que en este sentit els propose l'AEEN.   
- Cada una de les OET d'Alemanya, França, Regne Unit i Rússia intentaran captar un màxim de tres periodistes per a viatges de premsa individuals (un màxim de deu viatges en total).   
- Es procurarà que els periodistes de cada OET pertanguen a diferents segments entre ells, per a donar una màxima cobertura a la difusió (submarinisme, vela, pesca, lloguer d'embarcacions, activitats nàutiques?).  
- Es podran aprofitar els esdeveniments organitzats en les estacions nàutiques per a realitzar algun d'estos viatges.  
Estos viatges que se celebraran en dates determinades de comú acord per l'OET corresponent i l'AEEN es desenrotllaran en dos estacions nàutiques atenent un estricte criteri de proximitat geogràfica.  
  
Correspondrà a Turespaña fer-se càrrec del cost dels bitllets aeris. El cost màxim incloent-hi tots els gastos i tributs dels bitllets aeris serà de 30.000 €, incloent-hi tots els gastos i tributs.  
Per a estos viatges es podran utilitzar els elements creats per a les presentacions en origen (material informatiu, pendrives, rollups?)  
1.4. Viatges d'operadors turístics o agents de viatge  
TURESPAÑA i l'AEEN podran organitzar viatges individuals o col·lectius per a operadors turístics o agents de viatge que estiguen interessats a conéixer un o més destins dins de la Xarxa d'Estacions Nàutiques sempre que l'OET corresponent i l'estació o estacions que es vagen a visitar ho consideren convenient. Així mateix, les OET d'Alemanya, França, Regne Unit i Rússia atendran els suggeriments que en este sentit els propose l'AEEN.  
Correspondrà a TURESPAÑA fer-se càrrec del cost dels bitllets aeris. El cost màxim incloent-hi tots els gastos i tributs dels bitllets aeris serà de 30.000 €, incloent-hi tots els gastos i tributs.  
Per a estos viatges es podran utilitzar els elements creats per a les presentacions en origen (material informatiu, pendrives, rollups?)  
Es faran un màxim de deu viatges i cada OET podrà enviar un màxim de tres operadors turístics o agents de viatge.  
1.5. Màrqueting directe  
Amb la finalitat d'arribar als consumidors potencials d'este tipus de productes, es duran a terme, amb l'acord previ a este efecte entre TURESPAÑA i l'Associació Espanyola d'Estacions Nàutiques, en els mercats d'Alemanya, Regne Unit, França i Rússia, i addicionalment en aquells que es decidisquen de comú acord en funció de les oportunitats que es detecten, distintes accions de màrqueting directe que es recordaran de mutu acord entre les OET i l'AEEN.  
Les OET seleccionaran el públic objectiu i el suport o mitjà a utilitzar (tant on line com off line), prèvia consulta de l'estratègia a utilitzar amb l'AEEN. L'AEEN, per la seua banda, prepararà i finançarà el material amb l'oferta promocional i comercial concreta, que es distribuirà en esta acció amb el suport decidit i en la quantitat adequada. Turespaña correrà amb els gastos d'adquisició, si és el cas, de les corresponents bases de dades (on line i off line), així com amb els gastos de distribució.  
S'assignarà un màxim de 10.000 € dirigit a realitzar encartaments o distribucions, fora del que puga ser una acció de CRM.  
  
Segon. Material imprés i audiovisual. (Cost total màxim d'impressió editorial i traduccions a assumir per TURESPAÑA: 24.000 €, incloent-hi tots els gastos i tributs)  
- Tríptic promocional  
TURESPAÑA i l'AEEN es comprometen a reimprimir, sempre que siga necessari, adaptant-se al manual d'imatge institucional de Turespaña, i afegint la informació de les noves incorporacions, segons les existències disponibles en el magatzem de Turespaña, el tríptic que servix de presentació al producte Estacions Nàutiques, amb referència al seu concepte, descripció d'activitats i altres dades de les estacions.  
  
Turespaña assumirà la reimpressió del tríptic promocional, així com la seua distribució tant a les estacions nàutiques que integren l'associació com a la xarxa d'oficines espanyoles de turisme en l'exterior.   
- Guía d'estacions nàutiques  
TURESPAÑA i l'AEEN es comprometen a reeditar, sempre que siga necessari, adaptant-se al manual d'imatge institucional de Turespaña i afegint la informació de les noves incorporacions, en funció de les existències, la guia que servix de presentació al producte Estacions Nàutiques, amb referència al seu concepte, descripció d'activitats i altres dades d'interés propis de les estacions.   
Turespaña assumirà la reimpressió de la Guia d'estacions nàutiques, així com la seua distribució tant a les estacions nàutiques que integren l'associació, com a la xarxa d'oficines espanyoles de turisme en l'exterior.  
- Guies de producte  
TURESPAÑA es compromet a corregir les maquetes i ferros de les noves guies específiques de submarinisme, lloguer d'embarcacions i activitats nàutiques per a l'adaptació d'estos materials a les noves incorporacions de l'AEEN i imprimir les versions en francés i alemany. Així mateix, Turespaña es farà càrrec de la reimpressió d'estes guies en totes les seues versions (anglés, francés, alemany i espanyol) en funció del material existent en els magatzems de Turespaña, així com de la seua distribució, tant a les estacions nàutiques que integren l'associació com a la xarxa d'oficines espanyoles de turisme en l'estranger. La tirada s'establirà de comú acord i sempre que el seu cost, unit al cost de reimpressió de la Guia d'estacions nàutiques i del tríptic promocional, no supere en conjunt els 24.000 € incloent-hi tot tipus de gastos i tributs.  
  
Esta tirada es podrà ampliar sempre que siga finançada per l'AEEN i que l'acord d'ampliació es realitze abans de l'inici del procediment de contractació de la impressió editorial. Estos exemplars s'enviaran directament a l'adreça que l'Associació Espanyola d'Estacions Nàutiques establisca i l'import s'abonarà directament a la impremta adjudicatària del contracte.  
Quan Turespaña o l'AEEN vullguen realitzar una reedició de la guia hauran de comunicar-ho a l'altra part, a fi de determinar la possibilitat de realitzar una impressió conjunta i als efectes de complir la normativa sobre publicacions oficials.  
L'AEEN es compromet a enviar un llistat actualitzat dels seus associats a fi d'actualitzar el contingut de les guies.  
  
Tercer. Publicitat  
TURESPAÑA i l'AEEN es comprometen a realitzar una campanya conjunta de publicitat on line internacional per un import total de 25.000 euros (incloent-hi tot tipus de gastos i tributs)), finançada conforme al criteri proporcional fixat en el Pla d'Objectius de Turespaña per als Clubs de Producte segons el qual Turespaña finançarà el 60% i l'AEEN el 40%.  
Esta campanya es realitzarà en un 100% en buscadors (adwords fonamentalment). Esta campanya anirà dirigida a potenciar el portal de l'AEEN amb l'objectiu de generar retorn efectiu i vendes.   
L'AEEN realitzarà una aportació econòmica de 10.000 euros a càrrec dels seus respectius pressupostos, per al finançament de l'esmentada campanya.  
Es dissenyarà una estratègia de comunicació que permeta donar a conéixer el litoral, els fons i el mar d'Espanya en aquells salons especialitzats o esdeveniments esportius que compten amb gran afluència de visitants (client directe).   
Entre altres accions, es podran executar les accions següents:  
Accions outdoor:  
- Contractació d'espais publicitaris (tanques, banderoles?) en salons especialitzats, fires o esdeveniments esportius  
- Contractació d'espais publicitaris en metros o autobusos que donen accés als visitants de la fira o als esdeveniments esportius.  
Accions de relacions públiques  
TURESPAÑA i l'AEEN es comprometen a invertir un import total de 90.000- (incloent-hi tot tipus de gastos i tributs). Esta campanya serà finançada conforme al criteri proporcional fixat en el Pla d'Objectius de Turespaña per als Clubs de Producte segons el qual Turespaña finançarà el 60% i l'AEEN el 40%.  
L'AEEN aportarà, a càrrec dels seus pressupostos, la quantitat de 36.000 (- incloent-hi tot tipus de gastos i tributs).  
Turespaña, en l'import que li correspon, sufragarà la campanya a càrrec del seu pressupost de publicitat per a 2011. La compra de mitjans es realitzarà a través de la central de mitjans adjudicatària del concurs per a la contractació de la campanya de publicitat per a 2011 en mitjans de difusió internacional de Turespaña, una vegada s'haja consultat l'AEEN sobre quins són els buscadors, salons, fires o esdeveniments esportius amb què se subscriuran acords.  
Així mateix, Turespaña es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.   
Esta acció publicitària utilitzarà el layout que empre TURESPAÑA en les seues campanyes internacionals però amb un visual específic per a esta marca, adaptat al missatge que vullga transmetre l'AEEN. En la mesura que es generen drets de propietat intel·lectual, tots els drets d'explotació d'estos visuals corresponen a TURESPAÑA.  
  
Pel que es referix a l'elecció de mercats i a la concreta distribució dels mitjans sobre els quals desenrotllar la campanya, esta decisió es prendrà de mutu acord entre l'AEEN i Turespaña.  
  
Quart. Formació. Canal d'Agències de Viatge  
L'AEEN s'ha dotat d'una Unitat de Suport a la Comercialització que actuarà en els diferents mercats objectiu, principalment a escala internacional. Esta estructura anirà a càrrec dels pressupostos de l'AEEN.  
  
Els treballs que es desenrotllaran des d'este departament seran:  
- Es realitzaran accions de formació en el producte de manera directa a agents claus del canal.   
- Se seleccionaran col·lectius d'«agències independents» en cada destí segons els mercats prioritaris marcats en este conveni.  
Accions per al canal agents de viatge, d'ara en avant: AAVV  
- S'impartiran cursos a agents de viatges independents sobre el portal de venda on line amb l'objectiu de generar vendes/contractes/acords. S'utilitzaran els principals consorcis d'AAVV independents com a camí per a fer-los arribar el projecte i convocatòries de seminaris o cursos. S'organitzaran presentacions, workshops i roadshows.  
  
Estes accions seran organitzades, coordinades i executades per l'AEEN.  
Turespaña destinarà un màxim de 20.000 €, incloent-hi tots els gastos i tributs, per a finançar els conceptes següents:  
- Lloguer del local on es vagen a celebrar les presentacions al canal o mitjans de comunicació.  
- Lloguer de l'espai per a la participació o assistència a roadshows/workshops .  
- Creació i enviament d'invitacions per als assistents (on i off line).  
- Muntatge dels estands corresponents (creació d'estands portàtils o rollups, banderoles?).  
- Lloguer dels sistemes audiovisuals que s'utilitzen en la presentació/seminaris.  
- Servici de càtering, si és el cas.  
- Gastos derivats de la roda de premsa, si és el cas (edició d'un dossier de premsa, pendrives, reedició de dvd?).  
En este pressupost no s'inclouran en cap cas els gastos de desplaçament, dietes o servicis del personal desplaçat per l'AEEN.  
  
Quint. Canal temàtic spain.info  
TURESPAÑA, a través de SEGITTUR, s'encarregarà del manteniment del canal temàtic creat en . Este canal inclourà tota aquella informació que conjuntament s'establisca entre les parts i arreplegarà les ferramentes de suport que en cada moment estiguen a disposició dels usuaris del portal com ara mapes de posicionament, creació de quaderns de viatge, material multimèdia, textos locutats, etc.  
  
Per a l'adequat manteniment d'este canal, l'AEEN es compromet a:  
- Proposar a TURESPAÑA, a través de SEGITTUR, la temàtica per a la programació editorial de les pàgines del canal temàtic. Basant-se en la temàtica proposada, SEGITTUR s'encarregarà d'efectuar la redacció i la publicació dels reportatges promocionals segons els criteris de direcció i gestió del portal elaborats per la dita societat estatal, seguint la línia editorial de i la seua traducció als idiomes anglés, francés, alemany i italià i a aquells que es considere necessari per a la seua publicació en les versions de mercat de les oficines espanyoles de turisme en l'exterior.  
- Proposar a Turespaña, a través de SEGITTUR, l'actualització dels continguts referits als recursos turístics que formen part de l'Associació Espanyola d'Estacions Nàutiques i que estiguen publicats en el canal temàtic, així com informar de les noves incorporacions. SEGITTUR procedirà a la seua actualització i traducció, seguint una vegada més la línia directriu corresponent.  
- Subministrar a SEGITTUR aquelles fotografies, vídeos o un altre material multimèdia que es requerisca en cada cas i que estiga a disposició d'AEEN, sempre que siga de la seua propietat o que havent sigut cedits per tercers conste l'autorització expressa de la possibilitat de la seua ulterior cessió.  
Turespaña, a través de SEGITTUR, posarà a disposició de l'AEEN el portal per a facilitar la comercialització dels productes i recursos turístics dels seus membres. Per a això, s'estudiarà la fórmula més adequada de publicació de l'oferta en el canal temàtic.  
  
Entre l'AEEN i SEGITTUR es definirà el model de negoci a aplicar en la comercialització d'estos productes segons els estàndards establits per SEGITTUR per a la comercialització del producte turístic en el portal.  
  
  
B) Promoció nacional  
  
Sext. Actuacions el cost de les quals assumiran les comunitats autònomes en 2011 a través de les entitats subscriptores del present conveni  
Es desenrotllaran accions encaminades al «canal» amb vista a la comercialització indirecta i altres al «consumidor» amb l'objectiu de generar tràfic i vendes directes en el portal de l'AEEN.  
6.1. Fires  
Com habitualment fa l'Associació d'Estacions Nàutiques, en 2011 va assistir a FITUR amb un estand propi de 60 m² en el pavelló 10, on es troben les empreses amb què es podran entaular relacions de cara a la comercialització. L'estand va disposar de pantalles per a fer la demostració del portal als professionals del sector i als visitants, potencials clients directes. També va disposar de taules altes amb tamborets per a reunions informals i un despatx per a reunions destinat a la negociació. Les parts assumiran la dita acció ja realitzada dins del present conveni, i podran imputar-li el seu cost.  
  
Altres fires o salons especialitzats en general en funció de les oportunitats:  
- Dive Travel Xou  
- Salons nàutics de Barcelona o Madrid  
Format fires  
Tindrà dos elements clau:   
1. Activitats presentades de manera molt visual.  
2. Accés i prova del portal .  
L'objectiu de l'assistència de l'AEEN a Fitur és el de generar coneixement i credibilitat del projecte dins del sector i el de disposar d'un espai propi per a la celebració de trobades amb agents, empresaris, mitjans i administracions.   
Les comunitats autònomes podran sol·licitar que l'AEEN realitze presentacions en destí, per a explicar davant de les diferents administracions locals i empresaris els avantatges i les condicions de ser estació nàutica.  
Pressupost: 50.000 € (incloent-hi tot tipus de gastos i tributs).  
6.2. Unitat de suport a la comercialització, màrqueting on line i campanyes de producte  
Unitat de suport a la comercialització: amb l'objectiu de reforçar el model de comercialització de les estacions nàutiques i aprofitant els treballs realitzats des de les assistències tècniques atorgades per la Secretaria General de Turisme, es decidix crear una unitat de comercialització que incorpore totes les fases de la gestió del producte: observatori de turisme nàutic (investigació d'oferta i demanda), laboratori de creació de nous productes, planificació estratègica de producte i operativa de comercialització. S'haurà de presentar i aprovar el pla de comercialització en una comissió de seguiment de l'AEEN.  
  
Els principals objectius són:  
- Potenciar el model de negoci del portal  
 .  
- Involucració dels empresaris en els canals i acords impulsats per l'associació nacional.  
- Desenrotllar els canals i acords propis de l'associació.  
- Seguiment de contractes amb proveïdors.  
- Seguiment de contractes amb altres portals.  
- Integrar de manera més efectiva la web d'estacions nàutiques amb les empreses i administracions vinculades.  
- Consolidar els productes turístics especialitzats.  
- Implantar els productes turístics especialitzats, identificant i qualificant operadors especialitzats.   
- Desenrotllar nous productes turístics especialitzats, orientats a microsegments de demanda.  
- Creació i disseny de nous productes.  
- Suport a la gestió del portal:   
· Estratègies de posicionament del portal.  
· Agenda, esdeveniments, publicitat, bbdd clients, butlletins i newsletter-  
· Millora de la usuabilitat.  
· Càrrega i validació de productes.  
· Anàlisi de resultats de visites i vendes online.  
  
Campanyes de producte  
L'AEEN ha creat, de la mà de la Secretaria General de Turisme, un laboratori de creació de nous productes. Este laboratori permetrà estudiar tota la cadena de valor del producte, comprovar la ruta de consum, realitzar un test de producte abans del seu llançament, amb l'objectiu d'obtindre el màxim d'oportunitats d'èxit en la posada en el mercat del nou producte.   
Per al 2011, l'AEEN reforçarà les accions realitzades en el conveni 2010, amb els tres productes llançats durant eixe any: setmanes blaves, La Mar d'Incentius i esdeveniments esportius. L'objectiu d'esta acció és preparar el mercat amb campanyes específiques l'aparició del nou producte:  
- Realització de materials gràfics que donen suport al producte (flyers, díptics, fullet?).  
- Campanya de publicitat en mitjans afins al target (ràdio, revistes, enviament de newsletters?).  
- Acció de màrqueting directe: enviament de material gràfic i ofertes de producte concretes.  
- Esponsorització i esdeveniments que permeten que el públic final accedisca a algun dels productes creats i preparats per al seu llançament.  
Màrqueting on line: es realitzaran accions on line de posicionament del portal de venda de l'Associació Espanyola d'Estacions Nàutiques.  
Accions dirigides a aconseguir clics qualitatius i augmentar el ràtio de conversió. Se'n farà un seguiment i se'n realitzaran informes periòdics.  
Els punts bàsics del projecte seran:  
- Posicionament en buscadors: selecció paraules clau, informe de consultoria, optimització de les pàgines principals, optimització per a buscadors, metatags personalitzats, altes sectorials i automàtiques...  
- Compra de paraules claus en buscadors: enfocament estratègic, ferramentes específiques, verificació i seguiment continu, conversions.  
- Programes d'afiliació amb webs de turisme i portals d'oci actiu, així com xarxes de pagament per clic o compra.   
- Posicionament en mitjans de comunicació socials: selecció de grups d'interés, estratègia de continguts específics. Posada en marxa, seguiment i avaluació de resultats.  
- Creació de weblogs acords amb l'estratègia. Selecció de paraules clau, categories, tags i vies de difusió.   
Pressupost: 125.000 € (incloent-hi tot tipus de gastos i tributs).  
6.3. Difusió de marca en destí, filosofia de projecte i tematització  
  
Amb l'objectiu d'identificar en destí els empresaris associats i donar-los implicació en el projecte i notorietat davant del consumidor per la seua diferenciació i compromís amb el client d'oferir uns servicis de qualitat garantits, es realitzarà un pla per a posar de manifest el valor de la marca (marca de garantia registrada).  
Per a això, es crearà un dossier de l'empresari que permetrà fer tangible la marca i el producte.  
- Certificació d'empreses: diploma firmat per l'AEEN a totes les empreses sòcies d'una estació nàutica a les quals s'ha auditat i complixen els requisits de qualitat exigits.  
- Document de compromís amb el client: decàleg de compromisos amb el client que garantix l'aposta de l'empresari per la qualitat i la seguretat del client d'un servici correcte.  
- Ambientació: identificació de la marca (plaques o adhesius) i banderes o banderoles. L'objectiu d'esta acció és fer tangible el producte i crear «Zona Estació Nàutica». Així mateix, les banderes en ports i barcos o zones de molt de trànsit ajudaran a la notorietat de la marca, a la identificació del destí com a especialitzat en esports i activitats en el mar i a l'interés pels productes oferits en el destí  
  
- Displays o tòtems: l'objectiu és crear un expositor per a empreses d'activitats nàutiques, allotjaments i oficines de turisme que permeta col·locar els fullets de l'estació nàutica local i els dels seus associats.   
- Margazín: revista de comunicació interna que fa tangibles els valors de la marca i crea cultura de xarxa.  
Pressupost: 50.000 € (incloent-hi tot tipus de gastos i tributs)   
6.4. Esdeveniment nacional: Festa del Mar. Catàleg d'esdeveniments nàutics 2011  
Crear un gran esdeveniment a escala nacional on cada estació nàutica presentarà un programa de participació lliure orientat als residents i als visitants amb l'objectiu de difondre la cultura del mar. Per a la difusió de l'esdeveniment en el destí es realitzaran:  
- Campanya de ràdio a escala nacional, autonòmica o local.  
- Díptic de l'esdeveniment.  
- Banderes de l'esdeveniment.  
- Camisetes per als organitzadors.  
Pressupost: 25.000 € (incloent-hi tot tipus de gastos i tributs).   
  
Sèptim. Finançament i pagament  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius, de les aportacions econòmiques que corresponguen.   
L'AEEN, com a responsable del desenrotllament del pla, rebrà els treballs externs necessaris i materials resultants i distribuirà les factures corresponents entre les distintes comunitats autònomes o organismes designats per cada una d'estes, de manera aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat d'esperar que s'execute el pla en la seua totalitat.  
Les aportacions econòmiques a realitzar per les comunitats autònomes, a través de les seues corresponents entitats de promoció, seran finançades a càrrec dels seus respectius pressupostos d'acord amb el repartiment següent: proporcionalment directe al nombre d'estacions nàutiques que compte cada comunitat autònoma.  
- Comunitat Autònoma d'Andalusia (3) 30.000 €  
- Comunitat Autònoma de les Illes Balears (6) 50.000 €  
- Comunitat Autònoma de les Illes Canàries (5) 50.000 €  
- Comunitat Autònoma de Catalunya (7) 50.000 €  
- Ciutat Autònoma de Ceuta (1) 10.000 €  
- Comunitat Autònoma de Galícia (2) 20.000 €  
- Comunitat Autònoma de Múrcia (1) 10.000 €  
- Comunitat Valenciana (3) 30.000 €  
Un total de 250.000 €  
L'Associació Espanyola d'Estacions Nàutiques aportarà així mateix a càrrec dels seus pressupostos i els dels seus socis (estacions nàutiques) el manteniment de l'estructura de l'associació necessària per a l'execució d'este conveni, els plans d'accions locals i regionals o de proximitat, el desenrotllament de plans de formació específics per a empresaris, fires locals, enquestes i estudis de mercat, l'elaboració de projectes per a la millora d'infraestructures nàutiques i desenrotllament de la imatge corporativa, jornades de portes obertes, així com l'aportació de producte de manera gratuïta per a la promoció de les estacions nàutiques a escala nacional i internacional (sortejos d'estades actives).  
  
Octau  
En el cas que s'incorpore alguna estació nàutica (recent o procedent d'una baixa tècnica) a l'Associació Espanyola d'Estacions Nàutiques abans del 10 de maig de 2011, la comunitat autònoma que veja incrementada la seua proporcionalitat en el conveni haurà d'aportar 10.000 € addicionals per cada estació nàutica nova (estes aportacions es realitzaran amb un màxim de 50.000 € d'aportació per comunitat autònoma). Per a això, es firmarà una addenda amb la comunitat autònoma corresponent. Esta nova aportació es destinarà a la partida 6.2. Unitat de suport a la comercialització, màrqueting on line i campanyes de producte. A l'efecte de justificació, seran vàlidament acceptats aquells pagaments realitzats per l'AEEN durant 2010 amb anterioritat a la firma d'este conveni nacional per a l'execució de l'Assistència a Fitur 2011 d'acord amb el que diu el punt 6.1. d'este conveni  
  
  
Nové  
Per a la realització dels objectius i les activitats assenyalades, les parts firmants aportaran, d'acord amb els seus pressupostos i els seus procediments administratius, les contribucions econòmiques que corresponguen.  
Les aportacions econòmiques de Turespaña previstes en este conveni es realitzaran a càrrec de l'aplicació pressupostària 87.820.902K.150 «Inversions de caràcter immaterial».  
L'aportació econòmica a realitzar per TURGALICIA prevista en este conveni per a l'exercici econòmic 2011, per un import màxim de 20.000 € (incloent-hi tots els gastos i impostos legalment establits) serà a càrrec de la partida pressupostària (01.09 - 02.06.03 - 7695.25-1315.14 «Convenis sector nàutic»). La disposició del pagament d'esta quantitat a l'Associació Espanyola d'Estacions Nàutiques, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'Associació Espanyola d'Estacions Nàutiques de la factura i documentació que acredite la seua efectiva execució. Pagament 60 dies data/factura.  
L'aportació econòmica a realitzar per Región de Murcia Turística SA prevista en este conveni per a l'exercici econòmic 2011, a càrrec de la línia pressupostària: PT/ 2-6-2011, per un import màxim de 10.000 € (IVA, gastos i impostos de qualsevol classe inclosos) serà abonada una vegada realitzades les actuacions corresponents, i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució.  
L'aportació a realitzar per l'Agència Valenciana del Turisme ascendix a la quantitat màxima de 30.000 euros, IVA, gastos i impostos de qualsevol classe inclosos, a càrrec de l'exercici 2011, partida pressupostària capítol IV, secció 15, Turisme, entitat 22 Agència Valenciana de Turisme, «Nous productes turístics», codi línia SE000935. A estos efectes, l'Associació haurà de presentar-li les corresponents factures al seu nom degudament diligenciades i una certificació expedida pel secretari d'esta, acreditativa que els gastos satisfets per l'Associació han sigut ocasionats per la realització d'estes actuacions.  
  
No s'efectuarà cap transferència a favor de l'Associació si amb anterioritat al dit abonament l'esmentada Associació no ha justificat estar al corrent en el compliment de les seues obligacions tributàries i amb la Seguretat Social. A estos efectes, l'entitat beneficiària autoritza l'Agència Valenciana del Turisme a obtindre telemàticament les dades que es troben en poder de l'Agència Estatal d'Administració Tributària, Servicis Territorials de la Conselleria d'Economia, Hisenda i Ocupació i Tresoreria General de la Seguretat Social. La situació de no estar al corrent amb les dites obligacions impedirà el pagament de les quantitats abans establides i podrà, així mateix, produir la resolució del present conveni.  
L'entitat beneficiària declara no estar incursa en cap prohibició per a obtindre la condició de beneficiari, de les assenyalades en els articles 13.2 i 13.3 de la Llei 38/ 2003, realitzada per mitjà de declaració responsable o qualsevol dels mitjans establits en l'article 13.7 d'esta.  
  
De la mateixa manera, l'Associació haurà d'observar el que establix l'article 14 de la Llei 38/2003 quant a les obligacions i requisits que ha de complir el beneficiari de la subvenció.  
Tenint en compte l'import de la subvenció nominativa, l'Associació haurà d'acreditar el compliment dels requisits de concurrència per mitjà de la sol·licitud, com a mínim, de tres ofertes en aquelles contractacions necessàries o que es realitzen per al desenrotllament del conveni en els termes establits en l'article31 núm. 3 de la Llei 38/2003, de 17 de novembre, General de Subvencions.  
El present conveni regula la concessió d'una subvenció normativa a favor de l'Associació Espanyola d'Estacions Nàutiques, per la qual cosa el seu règim jurídic és el derivat del que establix la Llei 38/2003, de 17 de novembre, General de Subvencions, així com el seu Reglament aprovat pel Reial Decret 887/2006, de 21 de juliol, i d'allò que s'ha establit per a este tipus de transferències corrents en el text refós de la Llei d'Hisenda Pública de la Generalitat aprovat pel Decret Legislatiu del Consell de la Generalitat de 26 de juny de 1991.  
  
La present ajuda és compatible amb el mercat interior al no afectar les seues disposicions als intercanvis comercials entre els estats membres atés que les aportacions dels firmants van destinades a una associació sense ànim de lucre, l'Associació Espanyola d'Estacions Nàutiques, i el seu objecte és la promoció i difusió d'una destinació turística en el seu conjunt. Per este motiu, no quedaria subjecte al que disposa l'article 107.1 del Tractat de Funcionament de la UE. En este sentit, en compliment amb el que disposa l'article 3.4 del Decret 147/2007 de 7 de setembre, del Consell, ha sigut remés un informe de no subjecció a la política de competència de la Unió Europea a la Direcció General d'Economia de la Conselleria d'Economia, Hisenda i Ocupació.  
  
En el cas d'incompliment total o parcial de les seues obligacions per part de l'Associació, esta estarà obligada a reintegrar a la Comunitat Valenciana les quantitats percebudes i no aplicades correctament a les finalitats del present conveni, sense perjuí de l'aplicació, a més, d'allò que s'ha disposat per a estos supòsits de en l'article 37 Llei 38/2003, de 17 de novembre, General de Subvencions, quant a les causes d'incompliment de l'objecte de l'esmentat conveni.  
Les aportacions de la resta de comunitats autònomes (Catalunya, Andalusia i Illes Balears) i de la Ciutat Autònoma de Ceuta, a través de les seues corresponents entitats de promoció, es realitzaran a càrrec de la corresponent partida pressupostària dels seus respectius pressupostos per a 2011.  
  
Deu  
El present conveni de col·laboració queda exclòs de la Llei 30/2007, de 30 d'octubre, de Contractes del Sector Públic, d'acord amb el que disposa el seu article 4.1 c) i d), si bé s'aplicaran els principis de la dita llei per a resoldre els dubtes i llacunes que durant la seua execució puguen presentar-se.  
La resolució de les controvèrsies que puguen plantejar-se sobre la interpretació i execució del present conveni es resoldran de mutu acord de les parts. En cas contrari, serà l'orde jurisdiccional contenciós administratiu el competent per a resoldre les qüestions litigioses que puguen suscitar-se entre les parts en ocasió del seu desenrotllament.  
  
I en prova de conformitat, firmen les parts el present conveni, i queda un exemplar en poder de cada una d'estes, en el lloc i la data assenyalats en l'encapçalament  
  
El secretari general de Turisme i Comerç Interior, i president de l'Institut de Turisme d'Espanya (TURESPAÑA): Joan Mesquida Ferrando.  
  
L'apoderat de l'Empresa Pública per a la Gestió del Turisme i de l'Esport d'Andalusia, SA: Manuel Muñoz Gutiérrez.  
  
La consellera de Turisme i Treball i presidenta de l'Agència de Turisme de les Illes Balears (ATB): Joana M. Barceló Martí.  
  
El viceconseller de Turisme del Govern de Canàries i conseller delegat de l'entitat Promotur Turismo Canarias, SA: Ricardo Fernández de la Puente Armas.  
  
La directora general de Turisme de la Generalitat de Catalunya, en qualitat de vicepresidenta executiva de l'Agència Catalana de Turisme: Marian Mur Ollé.  
  
El conseller d'Economia i Ocupació de la Ciutat Autònoma de Ceuta: Guillermo Martínez Arques.  
La conselleira-delegada de TURGALICIA: María del Carmen Pardo López.  
  
La consellera delegada de l'empresa pública Región de Murcia Turística, SA: Marina García Vidal.  
  
La consellera de Turisme de la Generalitat Valenciana: Belén Juste Picó.  
  
El president de l'Associació Espanyola d'Estacions Nàutiques: Joan Campolier Montsant.  
  
El president de SEGITTUR: Javier Bustamante Moreno.